PMIndiaData/PMIndiaSum huggingface dataset:
তমিল নাদুদা নহা খরা ইরাক্নদুনা লৈখিদবদা প্রধান মন্ত্রীনা নুংঙাইতবা ফোংদোকখ্রে

তমিল নাদুগী কদ্দালোরদা নহা খরা ইরাক্নদুনা লৈখিদবদা প্রধান মন্ত্রী, শ্রী নরেন্দ্র মোদীনা নুংঙাইতবা ফোংদোকখ্রে। প্রধান মন্ত্রী ওফিসনা অসুম্না ত্বীত তৌখিঃ “তমিল নাদুগী কদ্দালোরদা নহা খরা ইরাক্নদুনা লৈখিদবদা ঐহাকপু ৱাহল্লে। অসিগুম্বা অৱাবা মতমদা, ঐহাক্না ইমুং-মনুংগী অৱাবদা শরুক য়ারিঃ PM”
রিপব্লিক ওফ ইন্দিয়াগী নেস্নেল দিজাজতর মেনেজমেন্ত ওথোরিতী অমসুং রিপব্লিক ওফ মালদিবকী দিজাজতর মেনেজমেন্ত ওথোরিতীগী মরক্তা দিজাজতর মেনেজমেন্তকা মরী লৈনবা হীরমশিংদা তেংবাংনবগী মতাংদা খুৎয়েক পীনখিবা মেমোরেন্দম ওফ অন্দর্স্তেন্দিং (এম.ও.য়ু.)গী অয়াবা কেনিনেৎনা পীখ্রে

ইকায় খুম্ননীংঙাই ওইরবা ভারতকী প্রধান মন্ত্রী, শ্রী নরেন্দ্র মোদীনা লুচিংবা কেন্দ্রগী কেবিনেৎনা রিপব্লিক ওফ ইন্দিয়াগী নেস্নেল দিজাজতর মেনেজমেন্ত ওথোরিতী অমসুং রিপব্লিক ওফ মালদিবকী দিজাজতর মেনেজমেন্ত ওথোরিতীগী মরক্তা দিজাজতর মেনেজমেন্তকা মরী লৈনবা হীরমশিংদা তেংবাংনবগী মতাংদা ওগস্ত ২, ২০২২দা খুৎয়েক পীনখিবা মেমোরেন্দম ওফ অন্দর্স্তেন্দিং (এম.ও.য়ু.)গী এক্স পোস্ত ফেক্তোগী অয়াবা কেনিনেৎনা পীখ্রে। কান্নবশিং: ভারত অমসুং মালদিব অনিমক্না অমনা অমগী দিজাজতর মেনেজমেন্ত মেকানিজমদগী দিজাজতর মেনেজমেন্ত তৌবগা মরী লৈননা কান্নবা ফংহন্নবা অমসুং শেম-শাদুনা লৈবা, তঙাই ফদবগী মতুং ইন্না তেংবাংবা ঙম্বা অমসুং কেপাসিতী বিলদিং তৌবগী হীরমশিংদা মপাঙ্গল হাপ্পা ঙমগদবা পথাপ অমা শেমদুনা থম্বা হায়বসি এম.ও.য়ু. অসিগী পান্দম্নি। এম.ও.য়ু. অসিগী মশক থোকপা থৌওংশিং: পার্তী অনিসিগী মনুংদগী অমগী মফমদা অচৌবা দিজাজতর থোকপা মতমদা তেংবাংনবা হায়জরকপা মতমদা ইমর্জেন্সী রিলীফ, রেস্পোন্স অমসুং হ্যুমেনিতরিয়ন রেস্পোন্সকা লোয়ননা তেংবাংবা। দিজাজতর মেনেজমেন্তকা মরী লৈনননা পার্তীশিং অসিনা মশানা খঙজবা ই-পাউ, এক্সপেরিএন্স, অৱাবা নংবগী চাং হন্থহনবা অমসুং শেম-শাদুনা লৈবা অমসুং খ্বাইদগী ফবা থৌওংশিংগী মরী লৈনবা ৱাফম লান্নবা। দিজাজতরগী অৱাবশিংবু নীংথিনা হন্থহনবা ঙম্নবগীদমক্তা পার্তীশিংনা সেতিলাইত রিমোত সেন্সিং দেতা অমসুং স্পেস তেক্নোলোজীগী দেতাশিং লান্নগনি। মসিদা প্রিভেন্সন অমসুং রিস্ক এসেসমেন্তকী ই-পাউশিংসু লান্নগনি। পার্তীশিংনা এদভান্স ওইবা ইনফোর্মেসন তেক্নোলোজী, আর্লী ৱার্নিং সীস্তেম, রিমোত সেন্সিং, সেতিলাইত কম্ম্যুনিকেসন অমসুং নেভিগেসন সর্ভিসশিংগী মতাংদসু তেংবাংনগনি। দিজাজতর রিস্ক হন্থহন্নবগীদমক্তা পাংথোকপা সেক্তোরেল মেন্সত্রিমিং প্রোগ্রামগী ত্রেনিং অমসুং কেপাসিতী বিলদিংগী মতাংদা খন্ন-নৈনবগীদমক্তা পার্তীশিংনা ইমর্জেন্সী মেনেজমেন্ত সর্ভিসকী সেনিয়র ওফিসিএল অমসুং রেস্ক্যু পর্সোনেলশিংবু অতেনবা অমসুং অশাংবা মতমগী ত্রেনিং পীবগী খুদোংচাবা পীগদবনি। পার্তীশিংনা লৈবাক অনিমক্তা পাংথোক্কদবা লৈবাক অমসুং মালেমগী একজিবিসনগা মরী লৈনবা দেতাশিং লান্নগনি অমসুং রিসর্চ, নোলেজ এক্সচেঞ্জ, ফেকলতী সপ্পোর্ত প্রোগ্রাম, দিজাজতর রিস্ক রিদক্সন অমসুং দিজাজতর রেজিলিএন্স অমসুং ক্লাইমেত চেঞ্জকা চুনহন্নবগী হীরমগা মরী লৈনবা চে-চাং খোমজিনবগী মতাংদসু তেংবাংনগনি। vii. পার্তীশিংনা দিজাজতর মেনেজমেন্তকা মরী লৈনবা অতোপ্পা থবক-থৌরমশিংদসু তেংবাংনবগী মতাংদা খন্ন-নৈনগনি। ওসিনোগ্রফিক দিজাজতরগা লোয়ননা মখোয়গী সমুদ্র মপানগী মরী লৈনবা মফমশিংগীদমক্তা পার্তীশিংনা সুনামী এদভাইজরী, স্তোর্ম সর্জ, হাই ৱেব এলর্ত, মলতি হেজার্দ ভলনেরেবিলিতীগী ই-পাউশিং অমসুং রিস্ক এসেসমেন্তকী ৱারোল তাক্নগদবনি। পার্তীশিংনা ন্যুমেরিকেল ৱেদর প্রেদিকেসন (এন.দবল্যু.পি.) প্রদক্ত অমসুং এক্সতেন্দেদ রেঞ্জ ফোর্কাস্ত (ই.আর.এফ.)কী ই-পাউশিংসু লান্নবা য়াই। পার্তীশিংনা ভারতকী মাইকৈদগী ভারতকী ৱেদর সেতিলাইত দেতা উৎনবগীদমক্তা রীএল তাইম এনালাইসীস ওফ প্রদক্ত এন্দ ইনফোর্মেসন দিসেমিনেসন (আর.এ.পি.আই.দি.)গী এক্সেস পীবগী খুদোংচাবা পীবগা লোয়ননা আই.এম.দি.গী এন.দবল্যু.পি. অমসুং সেতিলাইত মেতেরিওলোজীগী মতাংদা ত্রেনিংসু পীগনি। পার্তীশিংনা লৈবাক অনিমক্কী তোঙানবা জিওগ্রাফিক সেত্তিংশিংদা পাংথোক্কদবা চহিগী ওইবা দিজাজতর মেনেজমেন্ত এক্সর্সাইস কয়াসু পাংথোক্কনি।
পি.এম.না রাম নবমিদা মীয়ামদা য়াইফ-পাউজেল পীখ্রে

প্রধান মন্ত্রী শ্রী নরেন্দ্র মোদীনা মীয়ামগী মফমদা রাম নবমিনা লাকপদা য়াইফ-পাউজেল পীখ্রে অমদি পুম্নমক্কী মফমদা হরাউ-তয়ামবা, ইং-তপ্পা অমসুং নুংঙাই-য়াইফনা লৈনবা পাউজেল পীখ্রে‍। ত্বীত অমদা প্রধান মন্ত্রীনা হায়খি; “লৈবাক মীয়ামগী মফমদা রাম নবমিগী য়াম্লবা য়াইফ-পাউজেল পীজরি‍। মপু ইবুংঙো শ্রীরামগী থৌজালনা পুম্নমক্কী পুন্সিদা হরাউ-তয়ামবা, ইং-তপ্পা অমসুং নুংঙাই-য়াইফনা লৈবা ওইরসনু‍। জয় শ্রীরাম!”
প্রধান মন্ত্রীনা শ্রী জগন্নাথরাও জোশি জীদা মহাক্কী ১০১শুবা মপোক কুমোন্দা ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা ভারতিয়া জন সংঘঅমসুং ভারতিয়া জনতা পার্তীগী মকোক থংবা লুচিংবা শ্রী জগন্নাথরাও জোশি জীদা মহাক্কী ১০১শুবা মপোক কুমোন্দা ইকাই খুম্নবা উৎখ্রে। ত্বীত অমদা, প্রধান মন্ত্রীনা হায়: “ঐহাক্না শ্রী জগন্নাথরাও জোশি জীদা মহাক্কী ১০১শুবা মপোক কুমোন্দা ইকাই খুম্নবা উৎচরি। জগন্নাথরাও জী থোইদোকপা ওর্গানাইজর অমনি অমসুং মীয়ামগীদমক চোকথবা লৈতনা থবক তৌবিরম্মী। মহাক্না জন সংঘ অমসুং বি.জে.পী.বু মপাঙ্গল কনখৎনবগীদমক লৌবিখিবা থৌদাংশিংদা পাক শন্না খঙনখি। মহাক অসি মপা লৈতনা লাইরিক-লাইশু হৈবা অমসুং হৈ-শিংবা অমসুনি”।
তুরিজমগী লমদা ভারত অমসুং রোমানিয়াগী মরক্তা এমওয়ু লৈনবা মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা তুরিজমগী লমদা ভারত অমসুং রোমানিয়াগী মরক্তা এমওয়ু অমা খুৎয়েক পীনবা অয়াবা পীরে। ২০১৮গী সেপ্তেম্বরদা রোমানিয়াগী উপ-রাস্ত্রপতিনা ভারত্তা লাক্লম্বা খোঙচৎ মনুংদা এম ও য়ু অদুদা খুৎয়েক পীনখিবনি। এম ও য়ু অদুগী মরুওইবা পান্দমশিং অদুদি: ক) তুরিজম সেক্তরদা নাকল অনিনা মতেং পীনবা হেনগৎহনবা। খ) তুরিজমগা মরি লৈনবা ই-পাউ অমসুং দেতা পীথোক-পীশিন তৌনবা। হোতেলশিং অমসুং তুর ওপরেতরশিং য়াউনা তুরিজমগা মরি লৈনবশিংগী মরক্ত মতেং পীনবা পুক্নিং থৌগৎপা। গ) তুরিজম অমসুং হোস্পিতেলিতী সেক্তরশিংদা শেল থাদবা। ঘ) লম্বী অনি লৈবা তুরিজম য়োকখৎনবা তুর ওপরেতরশিং/মেদিয়া/ওপিনিয়ন মেকরশিংগী মরক্তা লৈবাক অমদগী অমদা চৎথোক-চৎশিন তৌনবা য়োকখৎপা। ঙ) প্রোমোসন, লম কোয়ফম শেমগৎপা অমসুং শীন-লাংবগী হিরমশিংদা লৌশিং পীথোক-পীশিন তৌনবা। চ) লৈবাক অনি অসি ফজবা তুরিজমগী মফমশিং ওইহন্নবা ফিল্ম তুরিজমগী খুৎথাংদা তুরিজম য়োকখৎনবা নাকল অনিনা মতেং পীনবা হেনগৎহনবা অমসুং ছ) অশোয়-অঙাম থোক্তবা, চীংলেম্বা অমসুং তুংকোইনা চৎনগদবা তুরিজম য়োকখৎপা। জ) লৈবাক অনিগী মরক্তা লৈনরিবা তুরিজমগী ইহৌ য়োকখৎপা। রোমানিয়া অসি ভারতকী তুরিজমগী কৈথেল অমনি। ২০১৭তা চাউরাক্না রোমানিয়াদগী লমকোয়বা মী ১১৮৪৪ লাকখি। রোমানিয়াগা লোইননা এম ও য়ু অসিদা খুৎয়েক পীনবনা মসিগী কৈথেল অসি পাক-চাউবা হেনগৎলক্কনি। নুংগী ৱারোল: ভারত অমসুং রোমানিয়া অসি অকনবা দিপ্লোমেতিক্কী অমসুং শেন-থুমগী মরি লৈনদুনা লাক্লি। তুরিজমগী হিরমদা নাকল অসিনা লৈনরিবা মরি অসি কনখৎহন্নবা অমসুং মখা তানা চাউখৎহন্নবা ভারত সরকারগী তুরিজম মন্ত্রালয় অমসুং রোমানিয়া সরকারগী তুরিজম মন্ত্রালয়গী মরক্ত এম ও য়ু অসিদা খুৎয়েক পীনখিবনি।
প্রধান মন্ত্রীনা হায়খ্রে মদুদি সরকারনা পার্লিয়ামেন্তকী লাক্কদৌরিবা বজেত সেসন্দা ইশু পুম্নমক খন্ন-নৈনগনি

সরকারনা পার্লিয়ামেন্তকী লাক্কদৌরিবা বজেত সেসন্দা ইশু পুম্নমক খন্ন-নৈনগনি হায়না প্রধান মন্ত্রী শ্রী নরেন্দ্র মোদীনা ঙসি হায়খ্রে। মহাক্না ২০২০গী জনুৱারী ৩১দগী হৌগদৌরিবা বজেত সেসনগী মাংওইননা পাংথোকখিবা পার্তী পুম্নমক্কী মীফমদা ৱা ঙাংখি। মহাক্কী লোইশিল্লকপা ৱারোলদা প্রধান মন্ত্রীনা মেম্বর অয়াম্বদগী সজেসনশিং তরাম্না ওকখি মদুদি সেসন্না লৈবাক অসিগী শেল-থুমগী ফিভমদা মীৎয়েং চংগদবনি। মহাক্না হায়খি, “মীহুৎ অয়াম্বনা লৈবাক্কী শেল-থুমগী ফিভমদা খন্ন-নৈন্নবগীদমক হায়রক্লি। ঐহাক্না মসিবু তরাম্না ওক্লি অমসুং অদোম ময়াম্না সজেস্ত তৌরক্লিবা শেল-থুমগী ইশুশিংদা ঐখোয়না খন্ন-নৈনবা দরকার ওই।” লৈবাক অসিনা হৌজিক ওইরিবা গ্লোবেল ইকোনোমিক সেনেরিওদগী মতৌ করম্না কানবা ফংবা ঙমগদগে হায়বদু য়েমনবা প্রধান মন্ত্রীনা মীহুৎশিংদা তকশিনখি। মহাক্না হায়খি, “মতৌ করম্না ঐখোয়না ভারতকী মায়কৈদা গ্লোবেল সেনেরিওবু পুশিল্লক্কদগে হায়বদুদা ঐখোয়না মীৎয়েং থমগদবনি।” মহাক্না হায়খি, “বজেত সেসন অসিদা, অমসুং অনৌবা চহী হৌরকপা অসিদা করিগুম্বা ঐখোয়না লৈবাক অসিগী ইকোনোমীদা প্রোপর দাইরেক্সন অমা পীবা ঙম্লগদি মদু লৈবাক অসিগী খ্বাইদগী ফবা কানবা ওইগনি।” মীহুৎশিংনা থাঙ্গৎলকপা অতোপ্পা ইশুশিংদা প্রধান মন্ত্রীনা হায়খি, “ময়াম্না থাঙ্গৎলকপা অতোপ্পা মরুওইবা ইশু পুম্নমক অদুদা ঐহাক য়ানিংবা ফাওই। অমসুং ঐহাক্না হায়জরি মদুদি অসিগুম্লবা ইশু পুম্নমক্তা খন্ন-নৈনগদবনি।” তুংদা প্রধান মন্ত্রীনা মীহুৎশিংদা মীফম অমসুং পার্লিয়ামেন্তকী প্রদক্তিবিতী হেঙ্গৎহন্নবা থৌদাং লৌনবা হায়জখি। মমাংগী মীফম অনিগী মতাংদা পল্লদুনা প্রধান মন্ত্রীনা হায়খি, “মসি সেসন অমসুং পার্লিয়ামেন্তকী প্রদক্তিবিতীগী মতাংদনি। মমাংগী সেসন অনীদা ঐখোয়না প্রদক্তিবিতী হেঙ্গৎলকখিবা অমসুং মসিগী ফেবরদা মীয়ামগী অচৌবা সেস্পোন্স অদু ঐখোয়না উখ্রে। মীয়ামগী মীহুৎ ওইবনা হাউসকী প্রদক্তিবিতী হেঙ্গৎহনবা অসি ঐখোয়গী ইথৌদাংনি।” পার্তী পুম্নমক্তগী এম.পি.শিংগী লোয়ননা রক্ষা মন্ত্রী শ্রী রাজনাথ সিংহ, পার্লিয়ামেন্তরী এফিয়ার্সকী মন্ত্রী শ্রী প্রহলাদ জোশি, পার্লিয়ামেন্তরী এফিয়ার্সকী রাজ্য মন্ত্রী শ্রী অর্জুন রাম মাঘৱাল অমসুং শ্রী ভি. মুরলীধরন্না মীফম অদুদা শরুক য়াখি।
ভারত্তা অহানবা ব্রিক্স ৱাতর মিনিস্তরশিংগী মীফম পাংথোক্নবা প্রধান মন্ত্রীনা হৌদোকখ্রে

ঙসি ব্রাজিলদা ১১শুবা ব্রিক্স মীফমগী প্লিনরী সেসন্দা প্রধান মন্ত্রী শ্রী নরেন্দ্র মোদীনা ৱা ঙাংখ্রে। ব্রিক্স লৈবাকশিংগী অতৈ লুচিংবশিংসু সেসন অদুদা ৱা ঙাংখি। থৌরম অদুদা প্রধান মন্ত্রীনা হায়খি মীফম অসিগী থিম “অনৌবা তুংলমচৎ অমগী শেন-থুম চাউখৎহনবা” অসি য়াম্না চুনৈ। অনৌবা পুথোকপা অসি ঐখোয়গী চাউখৎপগী য়ুম্ফমনি। অনৌবা পুথোক্নবগীদমক ব্রিক্সশিং মতেং পীনবা হেনগৎহনবা অসি মথৌ তাই। প্রধান মন্ত্রীনা হায়খি হৌজিক ঐখোয় ব্রিক্সকী মাইওনগী খন্নগদবনি অমসুং মথং চহি ১০দা হেন্না কান্নগদবা মওংদা মতেং পাংনগদবনি। হিরম কয়াদা মাইপাক্লবসু, হিরম খরদা হোৎনবা হেনগৎহনবা দরকার ওইরি। মালেমগী অপুনবা মীশিংগী চাদা ৪০ হেন্না লৈরিবা ব্রিক্স লৈবাকশিংগী মরক্তা ললোন-ইতিক্কী থবক অসি মালেমগী ললোন-ইতিক্কী চাদা ১৫ খক্তনি। ভারতকী ফিৎ ইন্দিয়া মুবমেন্তগী মতাংদা মহাক্না হায়খি মশা ফবা অমসুং হকশেলগী মতাংদা ব্রিক্সশিংগী মরক্তা মতেং পাংনবা হেনগৎহনবা মহাক্না পাম্মি। শহরশিংগী লমদমদা ঈশিং ফংহনবা অমসুং সেনিতেসন অসি মরুওইবা শিংনবা অমা ওইরি অমসুং ভারত্তা অহানবা ব্রিক্স ৱাতর মিনিস্তরশিংগী মীফম পাংথোক্নবা হৌদোক্লে। তেরোরিজম থেংননবা অহানবা ব্রিক্স সেমিনার পাংথোকপদা মহাক হরাওবা পোকখি অমসুং ৱার্কিং গ্রুপ মঙাগী থবকশিং অসিনা তেরোরিজম থেংননবা ব্রিক্সকী মরক্তা মতেং পাংনবা হেনগৎহল্লগনি হায়রি। লৈবাক মঙাগী মীওইশিং অমনা অমদা চৎথোক-চৎশিন অমসুং থবক শুবদা হেন্না নুংঙাইনবা ভিসা, সোসিয়েল সেক্যুরিতী অমসুং ক্বালিফিকেসনগী লমদা লৈবাক অমনা অমবু শকখঙনবা প্রধান মন্ত্রীনা থমখি।
প্রধান মন্ত্রীনা জি.২০ লীদর্স সম্মিৎকীদমক বালীদা চৎকদবা মহাক্কী খোঙচৎকী মাংওইননা থমখিবা ৱারোল

ইন্দোনেসিয়ানা য়ুম্বু ওইবা ১৭শুবা জি.২০ লীদর্স সম্মিৎতা শরুক য়ারুনবগীদমক ঐহাক্না ইন্দোনেসিয়াগী বালীদা নবেম্বর ১৪-১৬, ২০২২দা চৎকনি। বালী সম্মিৎ মনুংদা ঐহাক্না গ্লোবেল গ্রোথ অমুক হন্না হিংগৎহনবা, ফুদ অমসুং ইনর্জী সেক্যুরিতী, এনভাইর্নমেন্ত, হেল্থ অমসুং দিজিতেল ত্রান্সফোর্মেসন অসিগুম্বা মালেমগী ওইনা মরু ওইবা সমস্যাশিংদা অতোপ্পা জি.২০গী লুচিংবশিংগা লোয়ননা কুপ্না খন্নগনি। জি.২০ সম্মিৎ পাঙথোক্লিঙৈদা ঐহাক্না অতোপ্পা শরুক য়ারিবা লৈবাক কয়াগী লুচিংবশিংগা উনগনি অমসুং মখোয়গা লোয়ননা ভারতকা লৈনরিবা বাইলেতরেল মরীশিংগী ফীভম য়েংশিনগনি। নবেম্বর ১৫, ২০২২দা তরাম্না ওকপগী থৌরম অমদা বালীদা লৈরিবা ভারত মচাশিংদা ঐহাক্না ৱা ঙাংগনি। ঐখোয়গী লৈবাক অমসুং প্রজাশিংগীদমক মরু ওইবা মীকুপ অমদা ইন্দোনেসিয়াগী রাস্ত্রপতি জোকো ৱিদোদোনা বালী সম্মিৎকী লোইশিনবগী থৌরমদা ভারত্তা জি.২০ প্রসিদেন্সী খুৎশিন্নগনি। ভারতনা দিসেম্বর ১, ২০২২দগী জি.২০ প্রসিদেন্সীগী থৌ পুবা হৌগনি। ঐহাক্না জি.২০ মেম্বরশিং অমসুং অতোপ্পা ইনভাইতীশিংদা মথং চহিগী ঐখোয়গী জি.২০ সম্মিৎতা লাকপীনবা ইশানা হকথেংননা বর্তন তৌজরি। জি.২০ সম্মিৎতা ঐহাক্না ৱারী-ৱাতাই শাবদা ভারতকী মাইপাকপশিং অমসুং মালেমগী শীংনবশিং পুন্না কোকহন্নবগী লেংদ্রবা ফিরেপ অদু ফোঙদোক্কনি। ভারতকী জি.২০ প্রসিদেন্সী অসি পুম্নমক্কী খেন্নবা লৈতবা গ্রোথ অমসুং অপুনবা তুংলমচৎ হায়বা পাউজেল অসি পীরিবা “বসুধৈব কুতুম্বকম” নত্ত্রগা “ৱান আর্থ ৱান ফেমিলী ৱাম ফ্যুচর” হায়বা হীরম অসিদা পাঙথোক্কনি।
মালেমগী য়োগগী নুমিৎকী থৌরমদা প্রধান মন্ত্রীনা লুচিংদুনা রাঞ্চীদা পাক শন্না য়োগ উৎখ্রে

ঙসি রাঞ্চীদা পাংথোকপা মালেমগী য়োগগী নুমিৎকী পাক শন্না য়োগ উৎপগী থৌরমদা প্রধান মন্ত্রী শ্রী নরেন্দ্র মোদীনা শরুক য়াখ্রে। য়োগ সেসনগী মাংওইননা প্রধান মন্ত্রীনা মহাক্কী ৱারোল হৌদোক্লদুনা হায়খি, “শান্তি, অপুনবগী শক্তম অমসুং চাউখৎপা পুরক্নবগীদমক ঐখোয়গী ফিদম্নীংঙাই ওইরবা ৱাহৈ অসি য়োগ ওইহল্লসি।” থৌরম অসিদা মীপুম খুদিংমক্তা নুংঙাইবা ফোংদোক্লদুনা মহাক্না মীদিয়াগী মীওইশিং অমসুং সোসিয়েল মীদিয়াগা শম্নরিবা মীপুম খুদিংমকপু য়োগগী পাওজেল শন্দোকপদা মরুওইবা থৌদাং লৌখিবগীদমক থাগৎপা ফোংদোকখি। প্রধান মন্ত্রীনা ফোংদোকখি মদুদি হৌজিক্তি মহাক্না মোদর্ন য়োগগী পাওজেল অসি শহরশিংদগী খুঙ্গংশিংদা অমদি লাইরবা অমসুং ত্রাইবেল কাংলুপশিংগী ইমুং মনুং ফাওবা পুবা পাম্লি। মহাক্না অকনবা ৱাফম থমখি মদুদি য়োগ অসি লায়রবা অমসুং ত্রাইবেলগী পুন্সিগী শরুক অমা ওইহনগদবনি মরমদি মখোয় অসি অনা অয়েক্না মরম ওইদুনা খ্বাইদগী য়াম্না ফিভম শোকহল্লি। প্রধান মন্ত্রীনা হায়খি মদুদি ঙসি হোংলক্লিবা মতমগা লোয়ননা ঐখোয়গী মিৎয়েং অসি অনাবা ঙাকথোকপা খক্তা নত্তনা য়াইফ নুংঙাইবদসু থমগদবনি। য়োগনা মসিগী পাঙ্গল শক্তি অসি পীবা ঙমই হায়না মহাক্না হায়খি। মসি য়োগ অমসুং লীরবা ভারতকী ফিলোসোফীগী স্পিরিৎনি হায়না মহাক্না হায়খি। য়োগ অসি লৈবাক মথক্তা নত্ত্রগা ফিদা মথক্তা মতম খরগী ওইনা পাংথোক্লিবা থৌওংশিং অদুনা মপুং ফাবা নত্তে হায়না প্রধান মন্ত্রীনা হায়খি। য়োগগী ৱাহন্থোক্তি লমচৎ শাজৎ ফজবা অমসুং কত্থোকপনি অমদি মসি ঐখোয়না পুন্সি চুপ্পা পাংথোক্কদবনি হায়না মহাক্না ফোংদোকখি। প্রধান মন্ত্রীনা হায়খি মদুদি য়োগনা চহী, কুচু, জাতি, কাংলুপ, ৱাখল্লোন, লাইরবা নত্ত্রগা ইনাক খুনবা, রাজ্য অমদি ঙমখৈগী অপনবশিং অদু লৌথোক্লি। য়োগ অসি মীপুম খুদিংমক্কিনি হায়না মহাক্না হায়খি। প্রধান মন্ত্রীনা হায়খি মদুদি ঙসিদি দ্রোইং কাদগী হৌরগা বোর্দ কা ফাওবা, পার্কশিংদগী হৌরগা স্পোর্তকী কমপ্লেক্সশিং ফাওবা অমদি লৈরক খুল্লক্তগী ৱেলনেস সেন্তরশিং ফাওবা য়োগনা মীয়ামগী মংলান অদু ফাজিন্দুনা থম্লি। শ্রী নরেন্দ্র মোদীনা হায়খি মদুদি য়োগ অসি অরীবা অমসুং অনৌবা অনিমক লৈ। মসি হোংবা নাইদে অমসুং শাফোংলক্লি হায়না মহাক্না মখা তাখি। প্রধান মন্ত্রীনা হায়খি মদুদি চহী চা কয়াদগী য়োগগী কান্নবা অসি হান্নগুম হোংবা নাইদ্রি, মশা মউ ফবা হকচাং, চরাংনবা লৈতবা ৱাখল, অমত্তা ওইবা অপুনবগী ৱাখল্লোন। য়োগনা পুক্নিং লৌশিং, থবক অমসুং ভক্তিগী মতিকচাবা মচল অমা পীরি হায়না মহাক্না হায়খি। প্রধান মন্ত্রীনা হায়খি মদুদি মালেম অসিনা য়োগবু য়োকখৎলিবা মখৈ ঐখোয়না হিরম অসিগা মরী লৈনবা রিসর্সতা ইনোৎ পীগদবনি। মহাক্না হায়খি মদুদি য়োগবু মেদিসিন, ফিজিওথেরাপী অমদি আর্তিফিসিয়েল ইন্তেলিজেন্সগুম্বা দিসিপ্লিনশিংগা শম্নহনগদবনি।
জিওস্পেসিএল দেতা লৌশিনবা অমসুং পুথোকপগী থবক তৌহল্লিবা পোলিসীশিং লিবেরেলাইজ তৌবা অসি আত্মানির্ভর ভারত ওইনবা ঐখোয়গী মঙলান অসিগী ওইনা অচৌবা খোঙথাং অমনি: পি.এম.

প্রধান মন্ত্রী, শ্রী নরেন্দ্র মোদীনা হায় জিওস্পেসিএল দেতা লৌশিনবা অমসুং পুথোকপগী থবক তৌহল্লিবা পোলিসীশিং লিবেরেলাইজ তৌবা অসি আত্মানির্ভর ভারত ওইনবা ঐখোয়গী মঙলান অসিগী ওইনা অচৌবা খোঙথাং অমনি। রিফোর্মশিং অসিনা লৈবাক অসিগী লৌমীশিং, স্তার্ত-অপশিং, লনাই সেক্তর, পব্লিক সেক্তর অমসুং রিসর্চ ইন্সতিত্যুসনশিংনা ইন্নোবেসনশিংগী খোঙথাং লৌখৎপদা অমসুং অচৌবা সোলুসনশিং পুথোকপদা কান্নবা ওইরগনি। মথং-মথং ত্বীৎ তৌরদুনা প্রধান মন্ত্রীনা হায়, “ঐখোয়গী সরকারনা দিজিতেল ইন্দিয়াদা অচৌবা শাফু অমা পীনবা ৱারেপ অমা লৌখি। জিওস্পেসিএল দেতা লৌশিনবা অমসুং পুথোকপগী থবক তৌহল্লিবা পোলিসীশিং লিবেরেলাইজ তৌবা অসি আত্মানির্ভর ভারত ওইনবা ঐখোয়গী মঙলান অসিগী ওইনা অচৌবা খোঙথাং অমনি। রিফোর্মশিং অসিনা লৈবাক অসিগী স্তার্ত-অপশিং, লনাই সেক্তর, পব্লিক সেক্তর অমসুং রিসর্চ ইন্সতিত্যুসনশিংনা ইন্নোবেসনশিংগী খোঙথাং লৌখৎপদা অমসুং অচৌবা সোলুসনশিং পুথোকপদা অচৌবা খুদোংচাবশিং ফংহল্লগনি। মসিনা থবক পীরগনি অমসুং শেন্মীৎলোন খোঙজেল য়াংখৎহল্লগনি। জিও-স্পেসিএল অমসুং রিমোৎ সেন্সিং দেতাগী পোতেন্সিএল হেনগৎহনদুনা ভারতকী লৌমীশিংদা কান্নবা ফংহল্লগনি। দেতা দেমোক্রেতাইজ তৌবনা লৌউ-শিংউ অমসুং মরী লৈনবা সেক্তরশিংদা কান্নবা পীগদবা অনৌবা তেক্নোলোজীশিং অমসুং প্লেৎফোর্মশিং পুথোকপা ঙম্লগনি। রিফোর্মশিং অসিনা দিরিগুলেসন তৌদুনা ভারত্তা ইজ ওফ দুইং বিজিনেসন হেনগৎহন্নবা ঐখোয়না হোৎনরিবা অসি উৎলি।” রিফোর্মশিং অসিগী অকুপ্পা মরোলশিং মসিদা য়েংবা য়াগনি https://pib.gov.in/PressReleseDetail.aspx?PRID=1698073
কেন্সর রিসর্সকী থবক্তা ভারত অমসুং য়ুকেগী মরক্তা তৌনবা এমওয়ুদা মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা কেন্সর রিসর্সকী থবক্তা ভারত অমসুং য়ুকেগী মরক্তা তৌনবা এমওয়ুদা অয়াবা পীখ্রে। এমওয়ু অদু ২০১৮গী নবেম্বর ১৪দা খুৎয়েক পীনখিবনি। অকুপ্পশিং: ইন্দিয়া-য়ু কে কেন্সর রিসর্সকী থবক অসিনা অহোংবা মমলদা লায়েংনবা, ঙাকথোকপা অমসুং অনাবা ফহন্নবগী মতাংদা রিসর্স তৌবা, মরুওইনা থেংনরিবা খুদোংচাদবশিং কোকহন্নবা ভারত অমসুং য়ু কেগী অখঙ-অহৈশিংনা ক্লিনিকেল রিসর্স, দেমোগ্রাফিক রিসর্স, অনৌবা তেক্নোলোজীশিং অমসুং ফিজিকেল সাইন্সকী মরমদা থবক তৌগনি। থবক অসিনা অনৌবা রিসর্সকী থবকশিংগী ফন্দ পুথোক্কনি অমসুং কেন্সর লায়েংবদা কান্নগদবা রিসর্সকী থবকশিং পায়খৎকনি। ফন্দ থাদবগী মওং: চহি ৫ হেন্না অপুনবা রিসর্সকী শেনফম অসি লুপা ক্রোর ৯০ রোম ওইগনি। সি আর য়ু কেনা পুথোক্কদবা শেনফম্না লুপা ক্রোর ৪৫ রোম্নি। দি বি তিনা লুপা ক্রোর ৪৫গী শেনফম পুথো্ক্কনি। শেনবা চহি হৌরকপা মতমদা মেৎচিং ফন্দ অদুগী রেৎশিং লেপকনি। কান্নবা: তেক্নোলোজী, বাইওমেদিকেল, ক্লিনিকেল অমসুং ফার্মস্যুতিকেলগী অনৌবা কয়া পুথোক্তুনা কেন্সর লায়েংনবা পান্দম থম্লবসু, মালেমগী ওইনা মতিক চাদ্রিবা অনা-লায়েংগী থবকশিং অসিনা কেন্সর লায়েংবদা শেন য়াম্না চংদুনা অচৌবা পোৎলুম অমা ওইহল্লি। ইন্দিয়া-য়ু কে কেন্সর রিসর্সকী থবক অসিনা কেন্সর লায়েংগী মতাংদা খ্বাইদগী ফবা মমল হোংবা লায়েং পুথোকপা ঙম্নবা খ্বাইদগী ফবা রিসর্স তৌবশিং, সাইন্সতিস্তশিং, হকশেলগী লুপশিং অমসুং ইন্সতিত্যুৎশিংদা মতেং পীননবা লম্বী অমা শেমগনি। মসিগী থবক অসিগী মখাদা দোক্তরেৎ লেবেল, পোস্ত-দোক্তরেল লেবেলগী রিসর্স তৌবশিং অমসুং অনৌবা সাইন্সতিস্ত কয়া থোরকপা ঙমহনগনি। মখোয়না অনৌবা তেক্নোলোজীদা ত্রেনিং তৌবদা নত্তনা লুচিংবা ওইনবা অমসুং মেনেজমেন্তগী স্কিলশিং ত্রেনিং পীদুনা একদেমিয়া নত্ত্রগা বাইও-ফার্মা ইন্দস্ত্রীশিংদা রিসর্সকী ফমশিং পায়হনবা ঙমহনগনি। নুংগী ৱারোল: ইন্দিয়া-য়ু কে কেন্সর রিসর্সকী থবক অসি ভারতকী সাইন্স অমসুং তেক্নোলোজী মিনিস্ত্রীগী দিপার্তমেন্ত ওফ বাইওতেক্লোলোজী অমসুং কেন্সর রিসর্স য়ু কে অনিগী মরক্তা চহি ৫ মতেং পীনগদবা রিসর্সকী থবক্নি অমসুং মসিনা অহোংবা মমলদা কেন্সর লায়েংনবা পান্দম থম্লি। চহি ৫গী মতম অসিদা দি বি তি অমসুং সি আর য়ু কেনা লুপা ক্রোর ৪৫/৪৫ পুথোক্নগনি অমসুং অতোপ্পা ফন্দিং পার্তনরশিংদগী ফন্দ লৌনবা হোৎনগনি। মসি ২০১৮গী এপ্রিল ১৮দা ভারতকী প্রধান মন্ত্রী নরেন্দ্র মোদীনা য়ু কেদা চৎখিবা খোঙচৎতা পীখিবা অপুনবা ৱারোলগী মখা তারকপনি। ৱারোলশিং অদুদি মখাগী অসিনি: “মচিন তুমখৎলক্লিবা গনতন্ত্রশিং ওইনা, মালেমগী কাংলোনশিং ঙাক্তুনা মালেমগী শান্তি অমসুং তুংদু লৈতাবা লৈহন্নবা পুন্না থবক তৌমিন্ননবা অমসুং মান্নবা পান্দমশিং শরুক য়ামিন্ননবা ঐখোয়গী অপাম্বা লৈ। তম্বা ঙমদ্রিবা মালেম অসিদা য়ু কে অমসুং ভারত অসি অফবা পাংথোক্নবগী শাফু অমনি। মালেমগী শিংনরকপশিং মায়োক্ননবা ঐখোয়গী লৌশিং অমসুং হৈশিংবা লৈ। ভারতকী দিপার্তমেন্ত ওফ বাইওতেক্নোলোজী অমসুং কেন্সর রিসর্স য়ু কে অনিগী লুপা ক্রোর ৯০ চংনা পায়খৎনবা থৌরাং তৌরিবা লৈবাক অনিগী রিসর্সকী থবক অসিনা অহোংবা মমলদা কেন্সর লায়েংনবা পান্দম থম্লি”।
দা. এম. চিদানন্দা মুর্তীনা লৈখিদবদা প্রধান মন্ত্রীনা অৱাবা ফোংদোকখ্রে

এম. চিদানন্দা মুর্তীনা লৈখিদবদা প্রধান মন্ত্রী শ্রী নরেন্দ্র মোদীনা অৱাবা ফোংদোকখ্রে। প্রধান মন্ত্রীনা হায়খি, “দা.এম. চিদানন্দা মুর্তী অসি সংস্কৃতি অমসুং সাহিত্যগী পুজারি অমা ওইবিরম্মি। কানাদা লোনগী মায়কৈদা মহাক্কী অকনবা পুক্নিং ইহুল নিংশিংনিঙাইনি। মহাক্না লৈখিদবা অসি অৱাবগী মশক্নি। মহাক্কী ইমুং মনুং অমসুং নিংজবশিংগী অৱাবদা শরুক য়াজরি। ওম শান্তি।”
পি.এম.না পকিস্তানগী প্রধান মন্ত্রী ওইনা খনবগীদমক্তা ঐচ.ই. মিআন মুহাম্মদ শেহবাজ শরিফতা নুংঙাইবা ফোংদোকখ্রে

প্রধান মন্ত্রী, শ্রী নরেন্দ্র মোদীনা পকিস্তানগী প্রধান মন্ত্রী ওইনা খনবগীদমক্তা ঐচ.ই. মিআন মুহাম্মদ শেহবাজ শরিফতা নুংঙাইবা ফোংদোকখ্রে। শ্রী মোদীনা হায়খি মদুদি লৈবাক অনিমক্না মখোয়গী চাউখৎ-থৌরাংগী লমদা মায়োক্নরিবা শিংনবশিং অদুদা মিৎয়েং চংবা ঙম্নবা ভারতনা অকি-তুজুং লৈতবা শান্তি লৈবা অমসুং মরা চেৎপা লমদম অমা ওইবা পাম্মি। ত্বীত অমদা, প্রধান মন্ত্রীনা হায়খি; “পকিস্তানগী প্রধান মন্ত্রী ওইনা খনবগীদমক্তা ঐচ.ই. মিআন মুহাম্মদ শেহবাজ শরিফতা নুংঙাইবা ফোংদোক্লি। ঐখোয়না ঐখোয়গী চাউখৎ-থৌরাংগী লমদা মায়োক্নরিবা শিংনবশিং অদুদা মিৎয়েং চংবা ঙম্নবা অমসুং ঐখোয়গী প্রজাশিংগী অফবা অমসুং নুঙাই-য়াইফবা ওইনবা ভারতনা অকি-তুজুং লৈতবা শান্তি লৈবা অমসুং মরা চেৎপা লমদম অমা ওইবা পাম্মি।”
প্রধান মন্ত্রীনা ওক্তোবর ১৩দা হিমাচল প্রদেশকী উনা অমসুং চম্বাদা চৎকনি

প্রধান মন্ত্রী, শ্রী নরেন্দ্র মোদীনা ওক্তোবর ১৩দা হিমাচল প্রদেশতা চৎকনি। উনাদা প্রধান মন্ত্রীনা উনা হিমাচল রেলৱে স্তেসন্দগী ভন্দে ভারত এক্সপ্রেস লমথাগনি। মসিগী মতুংদা প্রধান মন্ত্রীনা মীয়ামগী মীতিন অমদা জাতিদা আই.আই.আই.তি. উনা খুৎশিন্নগনি অমসুং উনাদা বল্ক দ্রগ পার্ক্কী উরেপ-উয়ুং তমগনি। মদুগী মতুংদা চম্বাদা মীয়ামগী মীতিন অমদা প্রধান মন্ত্রীনা হাইদ্রোপাৱর প্রোজেক্ত অনিগী উরেপ-উয়ুং তমগনি অমসুং হিমাচল প্রদেশতা প্রধান মন্ত্রী গ্রাম সরক য়োজনা (পি.এম.জি.এস.ৱাই.)-III হৌদোক্কনি। উনাদা পি.এম. প্রধান মন্ত্রীগী আত্মনির্ভর ভারতগীদমক ময়েক শেংনা অপাম্বা থমখিবা অসিনা সরকারগী তোঙান-তোঙানবা অনৌবা থৌশিলশিংগী মতেংগী খুত্থাংদা সেক্তর কয়ামরুমদা মরোমদোম লেপচবা ঙম্নবগী মাইকৈদা লৈবাক অসিনা খোঙজেল য়াংনা চংশিল্লি। মরু ওইবা সেক্তরশিংগী মরক্তা ফার্মাস্যুতিকেল্স অসি অমনি অমসুং সেক্তর অসিদা আত্মনির্ভর ওইহনবা ঙম্নবা প্রধান মন্ত্রীনা উনা জিলাগী হরোলীদা লুপা করোর ১৯০০ হেন্না চংনা শাগদৌরিবা বল্ক দ্রগ পার্ক্কী উরেপ-উয়ুং তমগনি। পার্ক অসিনা এ.পি.আই. ইম্পোর্তশিংদা মীপাল তাংবা হন্থহনবদা মতেং পাংগনি। মসিনা লুপা করোর ১০,০০০রোমগী ইনভেস্তমেন্ত লাকহল্লগনি অমসুং মীওই ২০,০০০ হেনবদা থবক পীরগনি হায়না পানরি। মসিনা লমদম অসিগী শেন্মীৎলোনগী থবক-থৌরমশিংদা ইনোৎ অমসু পীরগনি। প্রধান মন্ত্রীনা জাতিদা ইন্দিয়ন ইন্সতিত্যুত ওফ ইনফোর্মেসন তেক্নোলোজী (আই.আই.আই.তি.) উনা খুৎশিন্নগনি। মসি ২০১৭দা প্রধান মন্ত্রীনা উরেপ-উয়ুং তমখি। হৌজিক ইন্সতিত্যুত অসি হৌজিক্কী ওইনা মহৈরোয় ৫৩০না মহৈ তম্লি। প্রধান মন্ত্রীনা অনৌবা ভন্দে ভারত এক্সপ্রেসকী অহানবা খোঙচৎ লমথাগনি। অম্ব অন্দৌরাদগী নই দিল্লী ফাওবা চেনগদবা অসিনা লৈবাক অসিদা হৌদোকখিবা মরিশুবা ভন্দে ভারত ত্রেন ওইরগনি অমসুং মসি মমাংগীশিংগা চাংদম্নবদা এনভান্স ভর্জন ওইরি, মসি অরুম্বা হন্থৈ অমসুং অতেনবা মতমগী মনুংদা হেন্না য়াংবা খোঙজেলদা চেনবা ঙম্মি। মসিনা পুংদা কিমি ১০০ অসি শুপ্নগী সেকেন্দ ৫২দা য়ৌবা ঙম্মি। ত্রেন অসি চেলহনবা অসিনা লমদম অসিগী তুরিজমদা শাহৌ পীবদা মতেং পাংলগনি অমসুং নুংঙাইবা অমসুং হেন্না থুবা চৎথোক-চৎশিনগী পাম্বৈ অমা ফংহল্লগনি। চম্বাদা পি.এম. প্রধান মন্ত্রীনা হাইদ্রোপাৱর প্রোজেক্ত অনিগী উরেপ-উয়ুং তমগনি – ৪৮ এম.দবল্যু চাঞ্জু-III হাইদ্রো-ইলেক্ত্রিক প্রোজেক্ত অমসুং ৩০ এম.দবল্যু. দিওথাল চাঞ্জু হাইদ্রো-ইলেক্ত্রিক প্রোজেক্ত। প্রোজেক্ত অনিমক্না চহিগী ওইনা ইলেক্ত্রিসিতীগী য়ুনিত মিলিয়ন ২৭০ হেন্না পুথোক্লগনি অমসুং প্রোজেক্ত অসিদগী হিমাচল প্রদেশনা চহিগী ওইবা রেভেন্যু লুপা করোর ১১০ রোম লাক্লবা য়াই পানরি। প্রধান মন্ত্রীনা হিমাচল প্রদেশত রাজ্য অসিগী লম্বীগী কিমি ৩১২৫রোম অপগ্রেদ তৌনবগীদমক প্রধান মন্ত্রী গ্রাম সরক য়োজনা (পি.এম.জি.এস.ৱাই.)-III হৌদোক্কনি। রাজ্য অসিগী ঙমখৈ অমসুং মনুং হঞ্জিনবা ব্লোক ১৫দা লৈবা লম্বীগী কিমি ৪৪০ অপগ্রেদ তৌনবগীদমক ফেস অসিগী মখাদা কেন্দ্র সরকারনা লুপা করোর ৪২০ হেন্না কাইথখি।
প্রধান মন্ত্রীনা হয়েং বিজ্ঞান ভবন্দা পাংথোক্কদবা সি পি এস ই সভাদা ৱা ঙাংগনি

প্রধান মন্ত্রী শ্রী নরেন্দ্র মোদীনা ২০১৮গী এপ্রিল ৯দা ন্যু দিল্লীগী বিজ্ঞান ভবন্দা পাংথোক্কদবা সি পি এস ই সভাদা শরুক য়াগনি। মীফম অদুদা সেন্ত্রেল পব্লিক সেক্তর এন্তর্প্রাইজেসকী মকোক থোংবা ওফিসরশিং অমসুং মন্ত্রালয়গী মকোক থোংবা ওফিসিয়েলশিংনা শরুক য়াগনি। সভা অসিদা সি পি এস ইশিংদা খ্বাইদগী ফবা প্রেক্তিসশিং অদুদা ফিচর প্রজেন্তেসনশিং লানথোক্কনি। নুমীৎ য়ুংবা মতুংদা, প্রধান মন্ত্রীগী মফমদা কোর্পোরেৎ গবর্নান্স, হ্যুমেন রিসোর্স মেনেজমেন্ত, ফাইনান্সিয়েল রি-ইঞ্জিনীয়ারিং অমসুং ইনোবেসনগুম্বা হিরমশিংদা মরুওইবা প্রজেন্তেসনশিং লানথোক্কনি। তুংদা প্রধান মন্ত্রীনা মীফম অমদা ৱা ঙাংগনি।
প্রধান মন্ত্রী অমসুং মোজামবীক্কী রাস্ত্রপতি ফিলিপ জেসিন্তো ন্যুসীগী মরক্তা তেলিফোন্দা ৱারী শানখ্রে

ঙসি প্রধান মন্ত্রীনা তেলিফোন্দা মোজামবীক্কী রাস্ত্রপতি ফিলিপ জেসিন্তো ন্যুসীগা ৱারী শানখ্রে। লুচিংবা অনিনা লৈবাক অনিমক্তা থেংনরিবা কোবিদ-১৯ লাইচৎকী মতাংদা খন্নখি। তঙাইফদবা হিদাক-লাংথকশিং অমসুং পোৎ-চৈশিং পীদুনা হকশেলগী খুদোংথিবা তারবা মতম অসিদা ভারতনা মোজামবীক্তা মতেং পাংনিংবা অদু প্রধান মন্ত্রীনা ফোংদোকখি। অনা-লায়েং অমসুং হিদাক-লাংথকশিংগী লমদা লৈবাক অনিগী মরক্তা মতেং পীনবা অসিদা রাস্ত্রপতি ন্যুসীনা থাগৎপা ফোংদোকখি। মোজামবীক্তা ভারতনা শেন থাদরিবা অমসুং পায়খৎলিবা চাউখৎ-থৌরাংগী প্রোজেক্তশিংগী হিরমশিং য়াওনা মরূওইবা ৱাফমশিং লুচিংবা অনিনা খন্নখি। ভারতনা অফ্রিকাগা মরূপ-মপাং ওইবা অসিদা মোজামবীক য়াম্না মরূওইবা য়ুম্বী অমনি হায়না প্রধান মন্ত্রীনা থমখি অমসুং মোজামবীককী কোয়লা অমসুং নেচরেল গ্যাস সেক্তরদা ভারতকী কম্পনীশিংনা পায়খৎলিবা থবকশিং পনখি। ঙাকশেনগী লমদা লৈবাক অনিগী মরক্তা মতেং পাংনবা হেনগৎলকপদা লুচিংবা অনিনা অপেনবা ফোংদোকখি। অৱাংথংবা মোজামবীক্তা তেরোরিজমগী থৌদোকশিং থোকলকপদা রাস্ত্রপতি ন্যুসীনা লাংতক্নরিবা অদু প্রধান মন্ত্রীনা শরুক য়াখি অমসুং মোজামবীক্কী পুলিস অমসুং সেক্যুরিতী ফোর্সশিং ত্রেনিং পীবা য়াওনা পীবা য়াবা মতেং পীগনি হায়খি। মোজামবীক্তা লৈবা ভারতমচাশিং অমসুং ভারত্তগী হৌখিবা মীওইশিং অশোই-অঙাম থোক্তনবা মোজামবীক ওথোরিতীশিংনা পায়খৎলিবা থবকশিংদা প্রধান মন্ত্রীনা থাগৎপা ফোংদোকখি। হৌজিক মায়োক্নরিবা লাইচৎ মনুংদা মখা তানা মতেং পীন্নবা লৈবাক অনিগী ওফিসিয়েলশিং পাউ ফাওনবা হায়না লুচিংবা অনিনা য়ানখি।
প্রধান মন্ত্রীনা মধ্য প্রদেশকী বুর্হানপুর খুঙ্গংগী মীয়াম্বু লৈবাক্কী খ্বাইদগী অহানবা হর ঘর জল সর্তিফাই তৌরবা জিলা ওইবগীদমক্তা থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা মধ্য প্রদেশকী বুর্হানপুর খুঙ্গংগী মীয়াম্বু লৈবাক্কী খ্বাইদগী অহানবা হর ঘর জল সর্তিফাই তৌরবা জিলা ওইবগীদমক্তা থাগৎপা ফোংদোকখ্রে। জল শক্তিগী কেন্দ্র মন্ত্রী, গজেন্দ্র সিংহ সেখাৱৎকী ত্বীত অমগী পাউখুম পীরদুনা, প্রধান মন্ত্রীনা হায়খিঃ “মশক থোকপা মায় পাকপা অসিগীদমক্তা বুর্হানপুরগী ইচিল-ইনাওশিংবু থাগৎচরি। মীয়াম মরক্তা তেংবাংনবা ইথিল লৈরিবা, জে.জে.এম. তীম অমসুং শিবরাজ সিংহ চাউহানজীগী লুচিং মখাদা এম.পি. সরকারনা মিসন মোদতা হোৎনরিবা অসিনা পুম্নমক অসিবু ওইথোকহনবনি”।
পি.এম.না হান্নগী চীফ জস্তিস ওফ ইন্দিয়া, শ্রী আর.সি. লহোতিনা লৈখিদবদা অৱাবা ফোঙদোকখ্রে

প্রধান মন্ত্রী শ্রী নরেন্দ্র মোদীনা হান্নগী চীফ জস্তিস ওফ ইন্দিয়া, শ্রী আর.সি. লহোতিনা লৈখিদবদা থম্মোয় শোক্না নুংঙাইতবা ফোঙদোকখ্রে‍। ত্বীত অমদা প্রধান মন্ত্রীনা হায়খি; “হান্নগী সি.জে.আই. শ্রী আর.সি. লহোতিনা লৈখিদবদা পুক্নিং ৱাহল্লে‍। মহাকপু ৱায়েল লোয়শঙদা মহাক্না লৌরমবা থৌদাং অমসুং খুদোংচাদ্রবা কাঙলুপ্তা খোঙলৈ থুনা অচুম্বা ৱায়েল ফংহনবদা অহেনবা মীৎয়েঙ চঙলমবগীদমক্তা নীংশিংদুনা লৈহৌরগনি‍। মহাক্কী ইমুং মনুং অমসুং মহাকপু লুনা খঞ্জবশিংগী মফমদা নুংঙাইতবা ফোঙদোকচরি‍। ওম শান্তি‍।”